फिल्म की शुरूआत 25 साल तक जेल में बंद रहने के बाद जेल से बाहर निकल रहे कबाली (रजनीकांत) से होती है. मलेशिया का पुलिस प्रशासन परेशान है कि कबाली के बाहर आने के बाद मलेशिया में हावी हो चुके अंडरवर्ल्ड गुट ‘43’ के साथ कबाली की मुठभेड़ पता नहीं क्या रंग दिखाए. अंडरवर्ल्ड गुट ‘43’ का सरगना है टोनी ली (विंस्टन चाओ). कबाली को टोनी और उनका साथ दे रहे कुछ भारतीयों से अपने पुराने हिसाब चुकाने हैं. वास्तव में कबाली पढ़ा लिखा है और वह भी ईमानदार नेता राम प्रसाद की तरह काम करना चाहता है.